पाहा व्हीडिओ - धुळे हत्याकांड: 'लोक त्या 5 जणांना रॉडने मारत होते'

नाथपंथी डवरी गोसावी समाजातले आणखी चार जण त्यांच्यासोबत होते. या गावात रविवारी बाजार भरतो, म्हणजे इथे चांगली भिक्षा मिळेल, असं त्यांना वाटलं होतं. 

सकाळी साडे नऊच्या सुमारास त्यांनी भिक्षा मागायला सुरुवात केली. अजून बाजार नीटसा भरला नव्हता. माणसं तुरळक होती. त्यांचा वेश पाहून आधी त्यांना काही जणांनी हाकललं. मग एकाने भारत यांना 5 रुपये दिले. 

त्यानंतर ते एका 10-12 वर्षांच्या मुलीकडे भिक्षा मागण्यासाठी गेले, असं एक प्रत्यक्षदर्शी सांगतात. एका लहान मुलीच्या मागे एक अनोळखी माणूस लागला आहे, असं वाटून तिथे काही तरुण जमले. त्यांनी भारत आणि त्यांच्या साथीदारांना प्रश्न विचारले. 

भारत सोलापूर जिल्ह्यातल्या खेवा गावातले. त्यांची मराठी राईनपाड्यातल्या लोकांना धड कळत नव्हती. धुळे जिल्ह्यातल्या या भागात अहिराणी मिश्रित मराठी बोलतात. ती मराठी भारत यांना कळत नव्हती.

समाधानकारक उत्तर मिळेना तेव्हा तरुण चिडले. व्हॉट्सअॅपवर मुलांना पळवणाऱ्या ज्या टोळीविषयी मेसेज होता, ती हीच टोळी असं त्यांना वाटलं असावं. त्यांनी या पाच जणांना मारायला सुरुवात केली. 

तिथे सरपंच आणि पोलीस पाटील पोहोचले. त्यांनी मध्यस्थी करून तरुणांना थोडं शांत केलं. तोवर भारत आणि इतर चौघं अर्धमेले झाले होते. त्यांना घेऊन पोलीस पाटील ग्रामपंचायत कार्यालयात गेले. 

गांधींच्या प्रतिमेसमोर हिंसा

पण गर्दीचं समाधान होईना. त्यांनी कार्यालयाचं दार आणि खिडकी तोडली. आत शिरून त्यांनी हाताला येईल त्या गोष्टीने चोप द्यायला सुरुवात केली. तिथे इतर नेत्यांसोबत महात्मा गांधींचा फोटो होता. अहिंसेचा मंत्र देणाऱ्या या महात्म्याच्या प्रतिमेसमोरच गावकऱ्यांनी हिंसेची  परिसीमा गाठली होती. 

याच ग्रामपंचायत कार्यालयात त्या पाच जणांना ठेचून मारण्यात आलं.

सिमेटंचे ब्लॉक, सळया, खुर्च्या, टेबल आणि लाकडी दांड्यांनी या पाच जणांवर हल्ला चढवण्यात आला होता. रक्ताच्या थारोळ्यात भारत आणि त्यांचे सहकारी अखेरचा श्वास घेत होते. 

राईनपाडा ग्रामपंचायतीचे सदस्य विश्वास गांगुर्डे यांनी ही घटना पोलिसांना कळवली होती. ते सांगतात, "लोक त्यांना खूप मारत होते. लोखंडी सळया, रॉडने मारहाण करत होते. लोकांना शंका होती की हे लोक मुलांची किडनी काढून विकणारी टोळी आहे. ते मुलांचं अपहरण करतात. आम्ही त्यांना ग्रामपंचायत कार्यालयात कोंडलं आणि... \n\nवरील लेखासाठी मला एक चांगले शीर्षक द्या.
धुळे ग्राउंड रिपोर्ट : 'आम्ही हातावर पोट भरणारी माणसं काय चूक होती आमची?'